**Osztályozó és javítóvizsga történelemből a gimnáziumi képzés évfolyamaiban**

Az iskolánkban a történelem tantárgy esetében mindennemű vizsga tananyagát részletesen a helyi tanterv tartalmazza és rendszerint a tanulmányok befejeztével letehető érettségi vizsga jelenti a tanulmányok értékelését, ill. lezárását. Az esetlegesen előforduló osztályozó és javító vizsga során is a tananyagot a helyi tanterv tartalmazza. Ezen vizsgák azonban a tananyag egy-egy rövidebb időszakát (félévét, évfolyamát) érinti, ezért mindenképpen szükséges a szaktanárral való egyeztetés az osztályozó- illetve javítóvizsgára készülés előtt.

Általános szabályként elmondható, hogy az osztályozó és javító vizsga egyaránt írásbeli és szóbeli részből áll.

Az írásbeli rész minimum 60 perces, az adott tanév tananyagát tartalmazza, teszt kérdések és egy esszé formájában, amelynek összeállítója a szaktanár, aki a korábbi tanévek érettségi feladataiból is válogathat, de saját készítésű feladatokat is alkalmazhat. A teszt kérdések száma 6-8 db lehet. A feladatlap javítását a szaktanár végzi. Az esetlegesen használható atlaszról a vizsgázó gondoskodik.

A szóbeli vizsga témáit a szóbeli érettségi témaköreiből az adott évfolyam/félév tanyagát képező érettségi témakörök adják. A szóbeli témaköreit a szaktanár jelöli ki az előzetes egyeztetés során, majd készíti el a vizsgához szükséges a dokumentációkat. A szóbeli vizsga lebonyolításában az érettségi szóbeli előírásai az irányadóak: tételhúzás, min. 30 perces kidolgozási idő, max. 15 perces kifejtés.

A szóbeli vizsga témái évfolyamok szerint:

9. évfolyam

1. A hatalomgyakorlás, a társadalmi és gazdasági élet jellemzői (a középkori Európában).

4. A hatalomgyakorlás, a társadalmi és gazdasági élet jellemzői (a középkori Európában).

5. Magyar Királyság mint európai középhatalom az Anjouk, Zsigmond és Mátyás korában

9. Az eredet problémái, vándorlás, honfoglalás, államalapítás

14. Hellász - a poliszok és a birodalom. Athén, Spárta, Nagy Sándor

17.1 Magyar Királyság mint európai középhatalom az Anjouk, Zsigmond és Mátyás korában

10. évfolyam

2.1 Az ipari forradalom hatásai

10. A török kiűzése és a Rákóczi-szabadságharc

15. Reformáció és a katolikus megújulás

16. A Magyar Királyság a 18. századi Habsburg Birodalomban, a felvilágosult abszolutizmus hazánkban

17.2 Az ország három részre szakadása és az országrészek berendezkedése. A várháborúk

11. évfolyam

2.2 A tudomány és a technika fejlődésének új korszaka

3. Polgárosodás és modernizáció Magyarországon.

6. Polgárosodás és modernizáció Magyarországon.

7. Trianon és hatásai. Új államok Közép-Európában. A trianoni határon túli magyarság sorsa.

8. Magyarország részvétele, veszteségei a második világháborúban

11. A magyar felvilágosodás és a reformkor fő kérdései, személyiségei, a nemzeti kultúra kialakulása

12. A nemzeti szocialista ideológia és a náci diktatúra

13. Magyarország konszolidációja és a revíziós külpolitika

18.1 Az első világháború és a háborút lezáró békék.

18.2 A bolsevik ideológia és a kommunista diktatúra a Szovjetunióban

12. évfolyam

19. Az 1956-os forradalom és szabadságharc. A megtorlás.

20. A kétpólusú világ és a fegyverkezési verseny

21.1 A CR története a XIV. századig

21.2 A CR magyarországi története

A két vizsga rész értékelés az alábbiak alapján történik: 0-39% = elégtelen, 40%-54% = elégséges, 55%-69% = közepes, 70%-84% = jó, 85%- 100% = jeles. A végleges vizsgaeredmény az írásbeli és szóbeli vizsga osztályzatának átlageredménye. A vizsgázónak minden vizsgarészből legalább 12%-ot kell teljesítenie.